La Falla Domingo Orozco- Bailén triomfa en el Concurs de Playbacks de Junta Central Fallera
2025-07-24

La Falla Domingo Orozco- Bailén ha arrasat en el Concurs de Playbacks de la Junta Central Fallera. Si la setmana passada la comissió burjassotera triomfava en la modalitat individual posant en escena “Guau”, aquesta setmana ho ha fet amb “Mamà”, en modalitat Grup A.

En el concurs Individual, la Falla s’ha emportat tots els guardons, a excepció del de millor interpretació femenina. Així, s’ha emportat el Primer Premi Individual, a més dels guardons a millor decorat, millor vestuari, millor coreografia i millor interpretació masculina que ha estat per a Álvaro Peris.

En la modalitat Grup A, la comissió ha estat la guanyadora absoluta, obtenint també un esment a la millor coreografia.